B4-0793, 0798 ja 0802/95

Päätöslauselma Ebola-viruksen puhkeamisesta Zairessa

Euroopan parlamentti, joka

A. ottaa huomioon, että Ebola-viruksen puhkeaminen Zairessa on jo johtanut yli 50 ihmisen kuolemaan ja että monet muut taudin esiintymisalueen lähikyliin paenneet ovat mahdollisesti saaneet tartunnan,

B. on tietoinen siitä, että olosuhteet Zairen sairaaloissa, puute lääketarvik- keista ja alhainen vaatimustaso Zairen julkisissa palvelulaitoksissa teke- vät uhrien hoitamisen ja taudin leviämisen ehkäisyn erittäin vaikeaksi,

C. on syvästi huolestunut niistä noin 2 200 000 pakolaisesta Zairen ja siihen rajoittuvien maiden pakolaisleireillä, joissa vallitsevat terveydelliset olosuhteet tekevät näistä henkilöistä erityisen alttiita epidemioille,

D. ottaa huomioon, että 19 vuotta sitten samanlaiset Ebola-viruksen puhkeamis- tapaukset tappoivat yli 400 ihmistä Zairessa ja sen naapurimaassa Sudanis- sa,

E. panee merkille, että epidemian aiheuttamiin hätätilanteisiin vastataan erillisin ja yksittäisin toimin ja että vielä nykyäänkään ei ole olemassa virallisia menettelyjä niiden kansainvälisten järjestöjen määrittelemi- seksi, jotka ovat ensi kädessä poliittisessa, teknisessä ja rahoitukselli- sessa vastuussa epidemioista aiheutuvista kriiseistä,

F. pahoittelee syvästi sitä, että minkäänlaista kansalliset rajat ylittävää tehokasta ja yhteensovitettua valvonta- ja tarkastusjärjestelmää ei ole perustettu ja että virologiaan ja epidemiologiaan erikoistumiselle annetaan yhä vähemmän tilaa unionin jäsenvaltioiden yliopistojen lääketieteellisissä tiedekunnissa,

G. panee merkille ECHO:n (European Community Humanitarian Office) nopean toiminnan sen myöntäessä 250 000 ecun summan, jonka ansiosta joukko Lääkärit ilman rajoja -järjestön (Médecins Sans Frontières) henkilökuntaa ja 4,5 tonnia lääketarvikkeita on jo voitu lähettää paikalle,

Euroopan parlamentti, joka

1. Ilmaisee syvän huolestumisensa Ebola-viruksen puhkeamisesta Zairessa ja laajemman väestönosan tartunnansaantivaarasta;

2. Toteaa, että kaksi Keski-Afrikan kolmesta Ebola-viruksen puhkeamistapauksesta on saanut alkunsa sairaalasta, minkä vuoksi olisi pikaisesti otettava käyttöön tiukat toimenpiteet tartuntojen hallitsemiseksi;

3. Pyytää komissiota ja neuvostoa kehottamaan pikimmiten Maailman terveysjärjestön toimeenpanevaa komiteaa panemaan alulle sen sääntöjen 28 artiklassa tarkoitettu menettely, joka sallii sen toteuttaa hätätoimenpiteitä järjestön tehtävien ja taloudellisten voimavarojen rajoissa, välitöntä toimintaa vaativiin tapahtumiin reagoimiseksi,

4. Pyytää komissiota ja neuvostoa suosittelemaan WHO:n toimeenpanevalle komitealle, sellaisena kuin siitä on määrätty järjestön sääntöjen 13 artiklassa, sen ylimääräisen yleiskokouksen mahdollisimman pikaista koolle kutsumista, jotta kaikille jäsenvaltioille saataisiin tiedotettua perusteellisesti yleis-kulkutaudin todellisista mahdollisuuksista;

5. Pyytää komissiota ja neuvostoa ottamaan yhteyttä YK:n viranomaisiin, jotta YK:n yhteinen aidsia koskeva ohjelma laajennettaisiin koskemaan kaikkia ilmaantuvia viruksia ja että tämän ohjelman yhteyteen perustettaisiin yhtenäinen, WHO:n koordinoima kriisiyksikkö, joka olisi suoraan YK:n pääsihteerin alaisuudessa,

6. Pyytää komissiota ja neuvostoa suosittelemaan WHO:lle läheisemmän yhteistyön aloittamista sen ja U.S Centre for Disease Control and Prevention -keskuksen kanssa, joka on tappavien virusten alalla kokenein ja eniten asiantuntijoita omaava sairauksien tutkimus- ja ehkäisylaitos;

7. Pyytää komissiota perustamaan jo seuraavana varainhoitovuonna yleiskulku- tauteja koskeva ohjelman;

8. Korostaa, että kaikkia Zairessa vierailevia turisteja ja muita matkailijoita on varoitettava maassa vierailuun liittyvistä terveysvaaroista;

9. Pyytää kaikkia unionin jäsenvaltiota aloittamaan viipymättä yhteensovitetut ja tiukat menettelyt terveystarkastusten suorittamiseksi kaikissa unionin jäsenvaltioiden satamien ja lentokenttien perusrakenteissa;

10. Kehottaa puhemiestään välittämään tämän päätöslauselman komissiolle, neuvostolle, Zairen hallitukselle ja WHO:lle.